13 d'octubre

El 13 d'octubre és el dos-cents vuitanta-sisè dia de l'any del calendari gregorià i el dos-cents vuitanta-setè en els anys de traspàs. Queden 79 dies per finalitzar l'any.

Esdeveniments 
 Països Catalans
 1652 - Barcelona: L'arribada de Joan Josep d'Àustria al port de Barcelona va posar punt final al Setge de la ciutat, acabant la Guerra dels Segadors amb victòria hispànica.
 2010 - Andorra: El govern d'Andorra aprova el Nomenclàtor d'Andorra que fixa la «forma oficial dels topònims del Principat d'Andorra».

 Resta del món
 1213 - Montenaken, Sint-Truiden: La batalla de Steps entre l'exèrcit del ducat de Brabant i la coalició de Lieja, Loon i les milícies de Lieja i Huy.
 1917 - Fátima (Portugal): davant 70.000 testimonis, els nens Jacinta i Francisco Marto i Lúcia dos Santos diuen que parlen amb la Mare de Déu; els testimonis no veuen Maria però sí l'anomenat "miracle del sol".
 1972 - Es produeix l'accident aeri dels Andes. Després de 72 dies aïllats en un clima alpí sense aliments seran rescatats 16 supervivents, dels 45 ocupants de l'avió, que van haver de recórrer a alimentar-se de carn dels difunts.
 2010 - prop de Copiapó (Xile): es rescaten els miners atrapats en l'accident a la mina de San José, després de passar 69 dies sota terra, des del 5 d'agost.

Naixements 
Països Catalans
 1848 - Sabadell (Vallès Occidental): Eduard Brossa i Trullàs, cartògraf català.
 1940 - Sabadell (Vallès Occidental): Ramon Barnils i Folguera, periodista català (m. 2001).
 1950 - Xàtiva, la Costera: Alfonso Rus Terol, polític i empresari valencià, alcalde de Xàtiva entre 1995 i 2015.
 1954 - Granollers, Vallès Oriental: Josep Mayoral i Antigas, economista i polític català, alcalde de Granollers des del 2004.

Resta del món
 1821 - Estocolm, Suècia: Oscar Byström, compositor i director d'orquestra suec.
 1862 - Londresː Mary Kingsley, escriptora i exploradora anglesa molt compromesa amb Àfrica (m. 1900).
 1878 - Gießen, Alemanya: Bernhard Schädel, filòleg, fonetista i dialectòleg que influí molt en els filòlegs catalans contemporanis.
 1909 - Toledo, Ohio, Estats Units: Art Tatum fou un pianista de jazz estatunidenc (m. 1956).
 1918 - Salt Lake City, Utah, Estats Units: Robert Walker, cronista de ràdio i actor estatunidenc.
 1920 - Berlín, Alemanya: Albert Hague (nascut Albert Marcuse), compositor de cançons i actor alemany-americà (m. 2001).
 1921 - 
 Monsummano Terme, Toscana, Itàlia: Yves Montand, actor de cinema i intèrpret de music-hall francès d'origen italià (m. 1991).
 Gyula, Hongriaː Edith Farkas, meteoròloga i investigadora antàrtica, líder en el control de l'ozó durant més de 30 anys (m. 1993).
 1925 - Grantham, Anglaterra: Margaret Thatcher, política anglesa, primera ministra del Regne Unit de 1979 a 1990 (m. 2013).
 1931 - Nœux-les-Mines, França: Raymond Kopaszewski, més conegut com a Raymond Kopa fou un futbolista francès d'origen polonès.
 1934 - Khanià, Creta, Grècia: Nana Mouskouri, activista i cantant grega.
 1936 - Viena, Àustria: Christine Nöstlinger, escriptora austríaca (m. 2018).
 1938 - Màntua, Itàlia: Enzo Dara fou un baix italià (m. 2017).
 1941 - Newark, (Nova Jersey, Estats Units): Paul Simon, cantautor i músic estatunidenc.
 1952 -
 Motilla del Palancar, Província de Conca, Espanya: José Luis Olivas Martínez, polític i advocat, 3r president de la Generalitat Valenciana (2002-2003) i president de Bancaixa (2003-).
 San Bernardino (ciutat de Califòrnia), EUA: Michael R. Clifford, astronauta de la NASA. (m. 2021)
 1977 - Oakland, EUA: Paul Pierce, jugador de bàsquet.
 1980 - Julhas Mannan (m. 25 d'abril de 2016), activista i editor bengalí.
 1995 - Busan, Corea del Sud: Park Jimin, cantant i ballarí de la banda BTS.

Necrològiques 
 Països Catalans
 1310 - Barcelona: Blanca de Nàpols, princesa de Nàpols i reina consort de la Corona d'Aragó (1295 - 1310) pel seu matrimoni amb Jaume el Just (n. 1283).
 1909 - Barcelona: Francesc Ferrer i Guàrdia, pedagog català, executat com a boc expiatori de la Setmana Tràgica.
 1949 - Barcelona: Francesca Bonnemaison. pedagoga i promotora de l'educació femenina popular; creadora de la Biblioteca Popular de la Dona el 1909 (n. 1872).
 1953 - Barcelona: Joan Llongueras i Badia, músic, pedagog de la música i poeta català.

 Resta del món
 54 - Imperi Romà: Claudi, 4t emperador romà.
 1822 - Venècia: Antonio Canova, escultor venecià. (n.1757).
 1846 - Madrid, Espanya: Miquel Parra i Abril, pintor valencià, pintor de cambra de la cort del rei Ferran VII (n. 1780).
 1869 - París, França: Charles-Augustin Sainte-Beuve, crític literari francès (64 anys).
 1919 - Dresden, Alemanya: Karl Adolph Gjellerup, escriptor danès, Premi Nobel de Literatura del 1917.
 1934 - Oviedo: Aida Lafuente Penaos, militant revolucionària lleonesa, que morí en la Revolució d'Astúries de 1934 (n. 1915).
 1961 - Nova Yorkː Maya Deren, una de les principals realitzadores del cinema experimental nord-americà dels anys 40 (n. 1917).
 1963 - Nova York: Ida Helen Ogilvie, geòloga estatunidenca (n. 1874).
 1987 - Seattle, Washington (EUA): Walter Houser Brattain, físic estatunidenc, Premi Nobel de Física de l'any 1956 (n. 1902).
 1990 - Hanoi, Vietnam: Lê Ðức Thọ, revolucionari, militar i polític vietnamita, que va rebutjar el Premi Nobel de la Pau el 1973.
 2004 - París: Martha Boto, artista argentina i co-fundadora del Grupo de Artistas no Figurativos.
 2008 - Garches, França: Guillaume Depardieu, actor francès
 2016 - Milà, Itàlia: Dario Fo, dramaturg, director teatral i actor italià guardonat amb el Premi Nobel de Literatura l'any 1997 (n. 1926).
 2022 - Nàpols: Costanzo Di Girolamo, filòleg romanista italià (n. 1948).

Festes i commemoracions 
 Santoral:
 Sant Teòfil d'Antioquia, bisbe;
 Sant Faust, Genar i Marcial de Còrdova, màrtirs; 
 Sant Fost d'Alguaire, sant llegendari;
 Sant Guerau d'Orlhac;
 Eduard el Confessor, rei;
 Venerable Saturnina Jassà i Fontcuberta, germana teresiana i cofundadora de la Companyia de Santa Teresa de Jesús.
 Festa petita d'Albons (Empordà)
 Festa a L'Estela, Cistella, Alt Empordà.
 Festa a Orlhac / Aurillac, a Alvèrnia, França.
 Dia Internacional per a la Reducció dels Desastres
 Dia Mundial de la Trombosi

Referències 

13